VGI พุ่งแรง 6% นิวไฮรอบ 5 เดือน โบรกเชียร์ซื้อ รับรายได้สื่อนอกบ้านโต
VGI พุ่งแรง 6% ราคาแตะ 4.68 บ. นิวไฮรอบ 5 เดือน โบรกเชียร์ “ซื้อ” เป้า IAA Consensus ที่ 4.72 บ. รับรายได้สื่อโฆษณาขยายตัว รับผลดีคนออกจากบ้าน-ฤดูกาลท่องเที่ยว
VGI พุ่งแรง 6% นิวไฮรอบ 5 เดือน โบรกเชียร์ซื้อ เป้า IAA Consensus ที่ 4.72 บ. รับรายได้สื่อนอกบ้านโฆษณาขยายตัว
3 ม.ค. 2566

ผู้สื่อข่าวรายงานว่า วันนี้ (3 ม.ค.66) ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 10:27 น. อยู่ที่ระดับ 4.68 บาท บวก 0.28 บาท หรือ 6.36% สูงสุดที่ระดับ 4.72 บาท ต่ำสุดที่ระดับ 4.38 บาท ด้วยมูลค่าซื้อขาย 246.70 ล้านบาท โดยราคาหุ้นปรับตัวขึ้นสูงสุดในรอบ 5 เดือน นับตั้งแต่ราคาอยู่ที่ระดับ 4.72 บาท เมื่อวันที่ 11 ก.ค.2565

ทั้งนี้ บล.คิงส์ฟอร์ด ระบุในบทวิเคราะห์ แนะนำ “ซื้อ” หุ้น VGI ราคาเป้าหมาย IAA Consensus ที่ 4.72 บาท รายงานผลประกอบการไตรมาส 2 ปี 65/66 (ก.ค.-ก.ย.) ดีขึ้นเมื่อเทียบจากไตรมาสก่อน และเมื่อเทียบจากปีก่อน จากผู้ใช้บริการรถไฟฟ้า BTS เพิ่มขึ้นมาที่ 40 ล้านเที่ยว เพิ่มขึ้น 32% เมื่อเทียบจากไตรมาสก่อน ส่งผลให้รายได้สื่อโฆษณาบนรถไฟฟ้าเพิ่มขึ้น U-rate
รวมสื่อนอกบ้านไตรมาส งวดปี 65/66 อยู่ที่ 41% ดีขึ้นจากไตรมาส 1 งวดปี 65/66 และงวดไตรมาส 2 งวดปี 64/65 ส่วนรายได้กลุ่ม Digital Services เติบโตตามการใช้ Rabbit Card ขณะที่รับรู้ส่วนแบ่งขาดทุนบริษัทร่วมลดลงจาก KEX และกำไรจาก JMART เพิ่มขึ้น แนวโน้มไตรมาส 3 ปี 65/66 (ต.ค.-ธ.ค.) คาดกำไรดีต่อเนื่องเมื่อเทียบจากไตรมาสก่อน และเมื่อเทียบจากปีก่อน จาก U-Rate สื่อโฆษณาที่น่าจะขยับขึ้นเกิน 50% ได้อานิสงส์จาก High Season คนออกมาทำกิจกรรมนอกบ้านและการเข้าสู่ฤดูกาลท่องเที่ยว